VENDIM
Nr. 376, datë 25.5.2016

PËR DISA SHTESA DHE NDRYSHIME NË VENDIMIN NR. 574, DATË 28.5.2009, TË KËSHILLIT TË MINISTRAVE, “PËR MIRATIMIN E LISTËS PËRFUNDIMTARE TË PRONAVE TË PALUAJTSHME PUBLIKE, SHTETËRORE, QË TRANSFEROHEN NË PRONËSI OSE NË PËRDORIM TË BASHKISË FIER, TË QARKUT TË FIERIT”, TË NDRYSHUAR

Në mbështetje të nenit 100 të Kushtetutës dhe të neneve 3, 5, 8 e 17, të ligjit nr. 8744, datë 22.2.2001, “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e ministrit të Punëve të Brendshme, Këshilli i Ministrave 
VENDOSI:

1. Në listën e inventarit, të miratuar me vendimin nr. 574, datë 28.5.2009, të Këshillit të Ministrave, të ndryshuar bëhen këto shtesa dhe ndryshime:
a) shtohen pronat me nr. 852–858, sipas lidhjes 1 dhe formularëve që i bashkëlidhen këtij vendimi; 
b) pronave me numër rendor 4, 11, 87, u ndryshohet sipërfaqja, sipas formularëve bashkë-lidhur këtij vendimi. 
2. Ngarkohen Ministria e Punëve të Brendshme, Zyra Qendrore e Regjistrimit të Pasurive të Paluajtshme dhe Bashkia Fier, për zbatimin e këtij vendimi.
Ky vendim hyn në fuqi pas botimit në Fletoren Zyrtare. 
ZËVENDËSKRYEMINISTRI
Niko Peleshi

Bashkia Fier	                                            Lidhja 1
	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	852, 853
	Prona që përdoren për realizimin e programeve arsimore
	Në pronësi

	854
	Prona që përdoren për realizimin e funksioneve në fushën e zhvillimit ekonomik
	Në pronësi

	855, 856
	Prona që përdoren për realizimin e funksioneve në fushën e shërbimit social
	Në pronësi

	857, 858
	Infrastrukturë (sheshe)
	Në pronësi

